**Topaic 14**

**Ag déanamh socruithe**

**Feidhmeanna an aonaid**

*San aonad seo foghlaimeoidh an rang conas/faoi:*

* ceist a chur ar dhuine an mbeidh sé saor agus an cheist sin a fhreagairt
* tagairt d’ócáidí sóisialta
* ceist a chur ar dhuine cén uair a bheidh rud éigin ar siúl agus an cheist sin a fhreagairt
* cuireadh a thabhairt do dhuine
* glacadh le agus diúltú do chuireadh
* leithscéal a ghabháil
* am a shocrú
* áit a shocrú
* aontú leis an socrú nó an socrú a dheimhniú

**An ghramadach**

*San aonad seo clúdaítear:*

* An aimsir fháistineach den bhriathar (ceisteanna agus freagraí**): An mbeidh tú...? Beidh/Ní bheidh**

**Stór focal**

*San aonad seo clúdaítear:*

* Ócáidí sóisialta: **cóisir, bainis/pósadh, breithlá, scannán, dráma, seisiún ceoil, ceolchoirm**
* Míonna na bliana: **Eanáir, Feabhra, Márta, Aibreán, Bealtaine, Meitheamh, Iúil, Lúnasa, Meán Fómhair, Deireadh Fómhair, Samhain, Nollaig**

**Beidh an foghlaimeoir in ann…**

**Labhairt**

* A fháil amach an bhfuil duine saor agus tagairt a dhéanamh do na príomhócáidí sóisialta. Cuireadh a thabhairt agus glacadh le cuireadh nó diúltú do chuireadh. Socruithe simplí a dhéanamh a bhaineann le ham agus le háit.

**Cluastuiscint**

* Ceisteanna agus comhráite simplí a bhaineann le cuirí agus ócáidí sóisialta a thuiscint.

**Léamhthuiscint**

* Cuirí an-simplí a thuiscint.

**Scríbhneoireacht**

* Cuirí simplí a scríobh. Nóta an-simplí a scríobh ag glacadh le nó ag diúltú do chuireadh

**Moltaí**

* Moltar na gníomhaíochtaí a dhéanamh san ord seo a leanas

Ag déanamh socruithe (Labhairt)

Ag déanamh socruithe (Éisteacht)

Cuireadh (Éisteacht)

An mbeidh tú saor? (Labhairt)

Am agus Áit (Labhairt)

Socruithe (Éisteacht)

An freagra is fearr (Léitheoireacht)

Téacs ó Aoife (Éisteacht)

An Fhoghraíocht - *ea* agus *éa* agus *eá* (Foghraíocht)

Tá brón orm! (Scríbhneoireacht)

An Banc Teanga

* Ní gá an t-ord seo a leanúint. Laistigh de gach topaic tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.